
Македонски Каритас за потребите на проектот „Вклучување на жените во подобрување на услугите за достапност до чиста вода и санитација и зајакнување на отпорноста на климатските промени во Македонија“, распишува:
[bookmark: OLE_LINK20][bookmark: OLE_LINK21][bookmark: OLE_LINK22]
ЈАВЕН ПОВИК ЗА ИЗБОР НА ТРЕНЕР

           За реализација на работилници за подготовка на меѓуопштински проектни апликации за управување со водни канали отпорни на климатските промени во Македонија.

1. ОПШТИ ИНФОРМАЦИИ

Проектот „Вклучување на жените во подобрување на услугите за достапност на чиста вода и санитација и зајакнување на отпорноста на климатските промени во Македонија“ започна со реализација во јануари 2026 година. Проектот е финансиран од Министерството за надворешни и европски работи на Република Словенија и Каритас Словенија, а го спроведува Македонски Каритас.
Целта на проектот е да го подобри квалитетот на водата и услугите за санитација, да придонесе кон намалување на загадувањето на водите и да ја зајакне отпорноста на климатските промени во Југоисточна Македонија (општините Богданци, Босилово, Валандово, Гевгелија, Дојран, Ново Село и Струмица), преку зајакнување на меѓуопштинската соработка и техничките капацитети на општинскиот персонал, со посебен акцент на вклученоста на жените.

2. УЛОГА И ЗАДАЧИ НА ТРЕНЕРОТ
Тренерот ќе работи во блиска соработка со проектниот тим на Македонски Каритас, а неговите клучни задачи се:
1. Подготовка на повик за доставување проектни апликации:
· Изработка на интерен повик за доставување на две (2) заеднички проектни апликации од општините за набавка на опрема, алати и механизација за чистење и одржување на водни канали отпорни на климатски промени, вклучително и потребната придружна документација.
2. Подготовка и реализација на работилници:
· Подготовка и спроведување на две интерактивни и практично ориентирани работилници за претставници на општините.
· Содржината треба да опфаќа: развивање проектни идеи за управување со водни канали и климатска адаптација, подготовка на заеднички проектни предлози (меѓуопштинска соработка на најмалку три општини) и активна вклученост на жените во планирањето и процесите на донесување одлуки.
3. Менторска поддршка:
· Обезбедување консултации, разгледување на подготвените проектни апликации и давање насоки и препораки за нивна финализација, со цел усогласеност со целите на проектот.

3. БАРАНИ КВАЛИФИКАЦИИ И ИСКУСТВО			

Кандидатите (физички или правни лица) треба да ги исполнуваат следните услови:

· Универзитетска диплома;

· Минимално 5-годишно работно искуство на подрачјето на подготовка и менторирање при изработка на проектни предлози и апликации;

· Искуство во подготовка, развој или советување при изработка на проекти поврзани со климатска адаптација и управување со водни ресурси;

· Искуство поврзано во работа со општини и институции;

· Познавање на можностите за активно вклучување на жените во планирањето и спроведувањето на проектни активности.


4. ВРЕМЕНСКА РАМКА И РОКОВИ			

· Распишување на повикот: 03.11.2026 година

· Краен рок за аплицирање: 18.11.2026 година (до крајот на денот)

· Избор на тренер: 20.11.2026 година

· Потпишување на договор: 24.11.2026 година


5. ПОТРЕБНА ДОКУМЕНТАЦИЈА ЗА ПРИЈАВА			

Пријавата може да се поднесе индивидуално или во тим, како физичко или правно лице, и треба да ги содржи следните документи:

1. CV на кандидатот со опис на претходно искуство во согласност со бараните квалификации;
2. Пополнет Пријавен образец;
3. Нацрт агенда за двете работилници;
4. Краток опис на пристапот и методологијата за реализација на работилниците;
5. Предлог за реализација на менторската поддршка (динамика, начин на работа и планиран број на работни часови).


6. НАЧИН НА АПЛИЦИРАЊЕ И КОНТАКТ			

Пријавите се поднесуваат електронски на следните e-mail адреси:
· contact@caritas.mk и
· karitas.zokpm@gmail.com
Краен рок за поднесување на пријавите: 18.11.2026 година.

За сите дополнителни информации и прашања (најдоцна до 11.11.2026 година), контактирајте го Томислав Микулец:
· E-mail: tomislav.mikulec@caritas.mk
· Телефон: +389 77 986 525

Струмица, 03.11.2026

